钦定古今图书集成/明伦汇编/氏族典/第337卷 > 刘随
## 钦定古今图书集成/明伦汇编/氏族典/第337卷 > 刘随

按《宋史刘随传》：“随字仲豫，开封考城人。以进士及第，
为永康军判官，后改大理寺丞。吕夷简言其材，以太
常博士改右正言，降监济州税，稍徙通判晋州。还朝，
迁右司谏，数言事，尝奏频年水旱，咎在执事，大臣忿
争不和，请察王钦若等曲直。又累疏论丁谓奸邪，太
后犹未归政。随请军国常务专禀帝旨，谏太后不宜”
数幸外家，太后不悦，出知济州，改起居郎。久之，迁尚
书刑部员外郎，入兼侍御史。使契丹，为有司劾奏，夺
一官。出知信州，徙宜州。再迁工部郎中、知应天府。召
为户部副使，改天章阁待制，卒。随临事，明锐敢行，在
蜀，人号为“水晶灯笼。”